DOI: 10.5279/dk-sa-dda-1957
title: Observa Prøvevalg 1989
title: Observa Political Index Polls, 1989

description: #Observas opinionsundersøgelser: #------------------------------- # #Observa har fra 1967 gennemført undersøgelser af holdninger og livsvaner, dels gennem såkaldte prøvevalg (postale valgpanelsundersøgelser) dels gennem mere omfattende interviewbaserede indstillingsundersøgelser. Prøvevalgsundersøgelserne er foretaget jævnligt i hele perioden (ca. 10 gange hvert år), medens indstillingsundersøgelserne kun blev foretaget kvartalsvist i årene 1969 til 1972. Det lange tidsrum med jævnligt indsamlede, ensartede datamaterialer giver muligheder for forskellige tidsserieanalyser, især hvad angår partipræferencer. Andre emner er sædvanligvis mere flygtigt behandlede pga. de vilkår, hvorunder undersøgelserne er foretaget (de er tilrettelagt med offentliggørelse i dagspressen for øje, det dagsaktuelle har været betonet, og emnerne er begrænset til problemkredse, der lader sig beskrive med et mindre antal spørgsmål). Prøvevalgene gennemførtes indtil udgangen af 1971 for dagbladet Aktuelt og fra 1972 for Morgenavisen Jyllands-Posten. Indstillingsundersøgelserne blev udelukkende gennemført for Jyllands-Posten. # # #Observa Prøvevalg 1989: #---------------------- # #I 1989 gennemførte Observa i alt 10 prøvevalg. Alle spørgsmål herfra er samlet i undersøgelsen DDA-1957: Observa Prøvevalg 1989. Derudover findes de enkelte prøvevalg som DDA-1958 til DDA-1967. # #Indholdet af nærværende undersøgelse er her opregnet for hvert #af prøvevalgene: # #DDA-1958 Observa Prøvevalg 1989, februar-undersøgelsen: #Partipræference; om respondenten har afleveret selvangivelsen for 1988; om respondenten har haft professionel hjælp ved udfyldelsen og om slutskat for 1988 er beregnet; årlig bruttoindkomst; foretrukken socialdemokratisk statsminister; holdning til, at en vælger, der støtter opstillingen af et parti, skal indhente en vælgererklæring på folkeregisteret, som skal attestere, at den pågældende vælger har valgret, hvorefter vælgeren selv skal sende erklæringen til partiet; holdning til spærregrænsen; holdning til og brug af naturlæger; tillid til alment praktiserende læger; holdning til en række udsagn om moral i dagligdagen; holdning til en lempelse af Lukkeloven; samt andre generationers moral. # #DDA-1959 Observa Prøvevalg 1989, marts-undersøgelsen: #Partipræference; foretrukken kvindelig statsminister; politistyrkens størrelse; tillid til politiet; om Danmark officielt bør tage afstand fra Ayatollah Khomeinis ''dødsdom'' over Salman Rushdie; om Danmark som reaktion bør afbryde de diplomatiske forbindelser og al samhandel med Iran; stemmeintention ved Europaparlamentsvalget den 15. juni; samt holdning til indførelse/forøgelse af brugerbetaling på en række områder. # #DDA-1960 Observa Prøvevalg 1989, april-undersøgelsen: #Partipræference; stress; holdning til Danmarks medlemskab af NATO; holdning til forældres legemlige afstraffelse af deres børn; holdning til en række frynsegoder; holdning til indførelse af spillecasinoer; tro på et liv efter døden; tro på himmel og helvede; samt hvordan respondenten forestiller sig, der er i himlen. # #DDA-1961 Observa Prøvevalg 1989, maj-undersøgelsen: #Partipræference; stormagternes (USAs, Sovjetunionens og Kinas) indflydelse på bevarelse af verdensfreden; ændringer i holdningen til Sovjetunionen; USAs og Sovjetunionens seriøsitet i bestræbelserne på nedrustning; holdning til afskaffelse af den automatiske regulering af en række sociale ydelser; sommerferien 1988 og sommerferieplaner; om Danmark i de kommende år vil opleve alvorlige terrorhandlinger; holdning til en nøje kontrol med og registrering af mistænkelige elementers gøren og laden; stemmeintention ved Europaparlamentsvalget den 15. juni; om regeringen og Socialdemokratiet bør indgå forlig om de kommende års økonomiske politik, og hvad statsministeren bør gøre, hvis der ikke kan opnås et sådant forlig; vurdering af DR TV versus TV 2; samt vurdering af reklamerne på TV 2. # #DDA-1962 Observa Prøvevalg 1989, juni-undersøgelsen: #Partipræference; stemmeintention ved Europaparlamentsvalget den 15. juni; regeringens og oppositionens virke; holdning til hovedpunkterne i regeringens og Socialdemokratiets plan for den økonomiske politik (selskabsskat, personskat, rentefradrag, faglige kontingenter, vandafgift, momsen, dagpenge, den offentlige sektor, opsparing); holdning til indførelse af motorvejs-, bro- og bomafgifter; tillid til en række statsledere; bil i husstanden; samt hyppighed af bilkørsel. # #DDA-1963 Observa Prøvevalg 1989, august-undersøgelsen: #Partipræference; statsministerpræference; resultatet af forhandlingerne om det fremtidige skattetryk; samt hvordan Danmark bør reagere på EF-Kommissionens stævning af Danmark for EF-domstolen for overtrædelse af reglerne i forbindelse med udbudet af de enkelte arbejder med Storebæltsforbindelsen. # #DDA-1964 Observa Prøvevalg 1989, september-undersøgelsen: #Partipræference; holdning til, at PLO har et kontor i Danmark; holdning til familiesammenføring; holdning til at tilbyde unge bistandsklienter i alderen 18-23 år et deltidsarbejde; holdning til en række forslag til omlægning af pensionsordningerne; om respondenten læser horoskoper og tror på dem; hvilket stjernetegn, respondenten er født i; sovevaner og søvnproblemer; held i tilværelsen; holdning til at ansætte arbejdsløse i daginstitutioner for at nedbringe ventelisterne; holdning til adelstitler; samt erhvervsmæssig beskæftigelse og stilling. # #DDA-1965 Observa Prøvevalg 1989, oktober-undersøgelsen: #Partipræference; hvordan regeringen bør forholde sig, hvis forhandlingerne med Socialdemokratiet om den økonomiske politik ikke fører til et forlig; hvilke af en række samfundsøkonomiske mål partierne bør prioritere højest under de politisk-økonomiske forhandlinger; hjernedød som dødskriterium; organtransplantation ved hjernedød; risikoen ved at flyve; flyveskræk; grad af demokrati i Danmark; holdning til en genindførelse af sporvogne i større byer; holdning til at indsætte luftskibe til persontransport mellem byer og til udflugtsmål; tiltaleformerne ''De'' og ''du''; topløshed og nøgenbadning; tro på liv på andre kloder; hvordan respondenten ville reagere, hvis han/hun blev udpeget som statsminister; samt om man bør forbyde politiske meningsmålinger/opinionsundersøgelser i en vis periode forud for et valg eller en folkeafstemning. # #DDA-1966 Observa Prøvevalg 1989, november-undersøgelsen: #Partipræference; stemmeintention ved kommunalvalget den 21. november; hvilke valg, der har den største betydning for respondenten; holdning til straffen for en række lovovertrædelser; ideel familiestørrelse; hvilket køn, respondenten ville foretrække ved en familieforøgelse; ønsker om alderdommen; kommuneskole versus privatskole; transport til arbejde; holdning til forslaget om at friholde bykerner for privatbilisme; holdning til et forbud mod indtagelse af øl/spiritus på offentlige steder; samt om respondenten lever en travl og forjaget tilværelse. # #DDA-1967 Observa Prøvevalg 1989, december-undersøgelsen: #Partipræference; holdning til besparelser eller øgede udgifter på en række områder; hvorledes det parti, respondenten stemmer på, bør forholde sig ved en afstemningen om Finansloven; vurdering af serviceniveauet i en række institutioner; holdning til tysk genforening; om et genforenet Tyskland vil udgøre en trussel mod den europæiske magtbalance; holdning til, at alle østtyske statsborgere ved indrejse i Danmark modtager et beløb på 500 kr. til en rundrejse i landet; udsigterne for 1990 i verden uden for Danmark; foretrukken nationalsang; beløb til julegaver; juleskikke; holdning til et totalt forbud mod salg af nytårsfyrværkeri; samt holdning til at friholde bykerner for privatbilisme. # #I prøvevalgene indgår et fast sæt af baggrundsvariable stamoplysninger), som i denne undersøgelse er medtaget for hvert af prøvevalgene. Desuden har DDA samlet hver af disse baggrundsvariable for alle panelets medlemmer for hele året. De gennemgående baggrundsvariable omhandler: # #Respondentens køn og fødselsår; antal personer i husstanden samt antal børn og unge; bopæl, boligtype og ejerforhold til boligen; respondentens skolegang og uddannelse, beskæftigelsesmæssige status og stillingsbetegnelse; samt medlemskab af faglig organisation
description: Se abstract
description: See abstract